Ly Mikheim
Ly Mikheim (sündinud 2. mail 1960) on eesti eripedagoog. Ta lõpetas 1977. aastal Otepää Keskkooli ja 1982. aastal Tartu Riikliku Ülikooli eripedagoogika eriala. Ta on töötanud eripedagoogina Tartu Abikoolis, Raikküla Eriinternaatkoolis ja Tartu Annemõisa Koolis ning sekretäri-juhiabina patendibüroos Käosaar & Co. 2003. aastast on ta Sihtasutuse Maarja Küla juhataja. Maarja Küla asub Põlvamaal Kiidjärve külas ja on koduks intellektipuuetega noortele.